За пяць дзесяцігоддзяў Докшыцкая ДШМ далучыла да свету мастацтва каля 1000 чалавек. Сваёй альма-матар яе лічаць кампазітар, аранжыроўшчык, музыкант, кіраўнік аркестравай групы Дзяржаўнага акадэмічнага ансамбля танца “Харошкі”, ансамбля “Рагнеда” Уладзімір Гінько, артыстка Дзяржаўнага ансамбля танца Беларусі Алена Каляга, выкладчыца Мінскага ўніверсітэта культуры Вераніка Раманенкава, артыст Дзяржаўнага акадэмічнага хору імя Цітовіча Дзмітрый Федзюкевіч, выкладчыца Мінскага каледжа мастацтваў Інэса Шохава, лаўрэат рэспубліканскага конкурсу Аляксандр Букаты, музыкант, аўтар вядомай песні пра Докшыцы Аляксандр Малюжанец, музыканты Аляксандр Лушнікаў, Ігар Ткачоў. Кансерваторыю закончыў артыст, бізнесмен Валерый Гаплічнік. Сваё далейшае жыццё звязаў з музыкай Сяргей Махонь, дзякуючы якому ў свой час сучаснае музычнае абсталяванне набыла ККЗ “Іскра”.